Λουίζα Μόνταγκιου Ντάγκλας Σκοτ του Μπεκλέου και του Κουίνσμπερρυ

Η Λουίζα Μόνταγκιου Ντάγκλας Σκοτ του Μπεκλέου και του Κουίνσμπερρυ (Louisa Montagu Douglas Scott of Buccleuch and Queensberry, γεννημένη ως Λουίζα Τζέιν Χάμιλτον Louisa Jane Hamilton, 26 Αυγούστου 1836 - 16 Μαρτίου 1912) ήταν Βρετανίδα ευγενής και Κυρία επί των Ενδυμάτων της Βασίλισσας Βικτώριας και της Βασίλισσας Αλεξάνδρας.

Βιογραφία
Γεννήθηκε στις 26 Αυγούστου 1836 στο Μπράιτον,G.E. Cokayne, Vicary Gibbs, H.A. Doubleday, Geoffrey H. White, Duncan Warrand and Lord Howard de Walden, editors, The Complete Peerage of England, Scotland, Ireland, Great Britain and the United Kingdom, Extant, Extinct or Dormant, new ed., 1910-1959, reprint Gloucester, U.K.: Alan Sutton Publishing, 2000, volume II, pp. 372-373. και ήταν κόρη του Ιάκωβου Χάμιλτον, 1ου Δούκα του Άμπερκορν και της Λαίδης Λουίζας Τζέιν Ράσελ.Charles Mosley, editor, Burke's Peerage and Baronetage, 106th edition, Crans, Switzerland: Burke's Peerage (Genealogical Books) Ltd, 1999, volume 1, p. 6. 

Στις 22 Νοεμβρίου 1859 παντρεύτηκε τον Γουλιέλμο Μόνταγκιου Ντάγκλας Σκοτ, 6ο Δούκα του Μπεκλέου στο Λονδίνο. Μαζί απέκτησαν οκτώ παιδιά:
τον Λόρδο Γουόλτερ Ερρίκο (1861-1886), πέθανε σε ηλικία 25 ετών.
τον Λόρδο Ιωάννη Κάρολο (1864-1935), παντρεύτηκε την Μαργαρίτα Μπρίτζμαν. Απέκτησαν 8 παιδιά.
τον Λόρδο Γεώργιο Γουλιέλμο (1866-1947), παντρεύτηκε την Ελισάβετ Αιμιλία Μάννερς. Απέκτησαν 5 παιδιά.
τον Λόρδο Ερρίκο Φραγκίσκο (1868-1945), δεν παντρεύτηκε ποτέ.
τον Λόρδος Εριμπέρτο Ανδρέα (1872-1944), παντρεύτηκε την Μαριάννα Ιωσηφίνα Έντουαρντς. Απέκτησαν 3 παιδιά.
την Λαίδη Αικατερίνη Μαίρη (1875-1951), παντρεύτηκε τον Θωμά Μπραντ. Απέκτησαν 8 παιδιά.
την Λαίδη Κωνσταντία Άννα (1877-1970), παντρεύτηκε τον Ντάγκλας Κάιρνς. Απέκτησαν 2 παιδιά.
τον Λόρδο Φραγκίσκο Γεώργιο (1879-1952), παντρεύτηκε την Αϊλίν Έλιοτ-Μάρεϊ-Κάινινμουντ. Απέκτησαν 2 παιδιά.

Ήταν Κυρία επί των Ενδυμάτων στη Βασίλισσα Βικτώρια από το 1885-1892 και από το 1895-1901, και από το 1901 στη Βασίλισσα Αλεξάνδρα, μια θέση την οποία κράτησε μέχρι το θάνατό της το 1912.

Ήταν πατρική γιαγιά της Πριγκίπισσας Αλίκης, Δούκισσας του Γκλόστερ και της Μαρίας Λουίζας, Λάιδης Έλμχιρστ, καθώς και προ-γιαγιά του Πρίγκιπα Γουλιέλμου του Γκλόστερ και του Πρίγκιπα Ριχάρδου, Δούκα του Γκλόστερ, και προ-προ-γιαγιά της Σάρας, Δούκισσας της Υόρκης.

Πέθανε στις 16 Μαρτίου 1912 στο Παλάτι Ντάλκιθ σε ηλικία 75 ετών. Είναι θαμμένη στο Παρεκκλήσι της Αγίας Μαρίας του Παλατιού Ντάλκιθ.

Τίτλοι
26 Αυγούστου 1836 – 21 Νοεμβρίου 1859: Λαίδη Λουίζα Χάμιλτον
22 Νοεμβρίου 1859 – 15 Απριλίου 1884: Η Κόμισσα του Ντάλκιθ 
16 Απριλίου 1884 – 16 Μαρτίου 1912: Η Εξοχότητα Της Η Δούκισσα του Μπεκλέου και του Κουίνσμπερρυ

Παραπομπές

Κατηγορία:Βρετανοί ευγενείς
Κατηγορία:Βρετανίδες δούκισσες
Κατηγορία:Κυρίες επί των ενδυμάτων